Ekenäs
        
         (gods i Sverige)
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Utenlandske storgårder og herregårder
Ekenäs er et gods og slott i Sverige, i Östergötlands län, ved innsjøen Teden om lag 20 kilometer øst for Linköping. Godset omfatter 9450 dekar, derav 4900 dekar åkerland.
Ekenäs slott er en karakteristisk steinbygning med tre tårn kronet av sponkledde tårnhjelmer, og er oppført i første halvdel av 1600-tallet. Slottet ble fredet i 1974, og er i dag et privateid museum.Ekenäs tilhørte slekten Natt och Dag på 1400- og 1500-tallet, var fra 1580-årene til 1880 i slekten Banérs eie, tilhørte deretter slekten Klingspor og fra 1934 slekten Bergengren. Les mer i Store norske leksikon arkitektur i Sverige Sveriges historie